# டிவிஎஸ் மேல்நிலைப் பள்ளி

**டிவிஎஸ் மேல்நிலைப்பள்ளி** (ஆங்கிலம்: TVS Higher Secondary School) இது 1972 இல் 40 மாணவர்களுடன் நிறுவப்பட்டது. இது இந்தியாவின் தமிழ்நாட்டில் உள்ள மதுரை மற்றும் அதன் சுற்றுப்புற மக்களுக்கு கல்வியை வழங்குகிறது. இப்பள்ளி, டிவிஎஸ் குழுமத்தின் நிறுவனர், தி.வே.சுந்தரம் ஐயங்காரின் சந்ததியினரால் அமைக்கப்பட்ட இலட்சுமி வித்யா சங்கம் என்கிற அமைப்பால் நிர்வகிக்கப்படுகிறது. இந்த பள்ளியில் சுமார் 4,906 மாணவர்களும், 201 ஆசிரியர்களும், கூடுதலாக பகுதிநேர ஆசிரியர்களும் உள்ளனர். மழலையர் பள்ளி முதல் பன்னிரெண்டாம் வகுப்பு வரை அனைத்து வகுப்புகளுக்கும் பள்ளி இரண்டு வேலை நேரங்களில் செயல்படுகிறது. பிரதான வளாகத்திற்கு அருகில் ஒரு தனி மழலையர் பள்ளியும் உள்ளது.  

## வரலாறு
இலட்சுமி வித்யா சங்கம் என்பது 1860ஆம் ஆண்டின் சங்கங்கள் பதிவுச் சட்டம் (XXI) மற்றும் 1964 ஜூன் 6 திருத்தப்பட்ட 1954ஆம் ஆண்டு மெட்ராஸ் சட்டத்தின் (XXXIV) கீழ் பதிவுசெய்யப்பட்ட சங்கமாகும். இதற்கு தி. வே. சுந்தரம் ஐயங்காரின் மனைவியான சிறீமதி இலட்சுமி அம்மாள் என்று பெயர் சூட்டப்பட்டது. இது இலட்சுமி சாலை, டி. வி. எஸ். நகர், மதுரை - 625003 என்ற முகவரியில் அமைந்துள்ளது.  

டிவிஎஸ் மெட்ரிகுலேஷன் மேல்நிலைப்பள்ளி, முதலில் டிவிஎஸ் இலட்சுமி மெட்ரிகுலேஷன் மேல்நிலைப்பள்ளி என்று அழைக்கப்பட்டது. இதன் நிறுவனர் எல்.வி.எஸ். என்பராவார். இந்த பள்ளி 1972இல் வெறும் 40 மாணவர்களுடன் தொடங்கப்பட்டது. இன்று 4,700 க்கும் மேற்பட்ட மாணவர்கள் உள்ளனர். சிறீ. என்.சுந்தரம் இப்பள்ளியின் முதல் தாளாளர் ஆவார். அதைத் தொடர்ந்து 1968 இல் சிறீ. கே. சூர்ய நாராயணன் தாளாளராக இருந்தார்.  

## பள்ளி நேரம்
இப்பள்ளி இரண்டு நேரங்களில் இயங்குகிறது. பொதுவாக இது முற்பகல் நேரம் மற்றும் பிற்பகல் நேரம் என அழைக்கப்படுகிறது. முற்பகல் வகுப்புகள் காலை 7:00 மணி முதல் மதியம் 12:20 மணி வரை நடக்கிறது. மதுரை நகரத்தின் உட்புறம் மற்றும் நகரின் பிற பகுதிகளைச் சேர்ந்த மாணவர்கள், வைகை ஆற்றுக்கு அப்பால் உள்ளவர்கள், வழக்கமாக இந்த முற்பகல் நேர வகுப்பில் சேர்க்கப்படுகிறார்கள். பெரும்பாலும் மாலையில் அதிக நேர போக்குவரத்தைத் தவிர்ப்பதற்காக. இந்த நேரத்தில் உள்ள மாணவர்கள் பேருந்து வசதியை மிகப் பெரிய அளவில் பயன்படுத்துகின்றனர். கிட்டத்தட்ட 95 சதவீதம் முற்பகல் வேலை நேர மாணவர்களை கொண்டு செல்ல இப்பள்ளியின் பேருந்துகள் பயன்படுத்தப்படுகிறது. மதியம், பிற்பகல் வகுப்புகளுக்கு 12:40 முதல் மாலை 6:00 மணி வரை நேரமாக உள்ளது. பள்ளிக்கு அருகில் வசிக்கும் மாணவர்கள் வழக்கமாக இந்த பிற்பகல் வகுப்புகளில் சேர்க்கப்படுவார்கள். பள்ளிக்கு அருகில் இருப்பதால், 4 பகுதிகள் மட்டுமே பள்ளி பேருந்துகள் மூலம் சேவை செய்யப்படுகின்றன.  

பள்ளியில் பேருந்துகளை நிறுத்துவதற்கும் மாணவர்கள் ஏறுவதற்கும் ஒரு பெரிய பேருந்து மைதானம் உள்ளது. பேருந்து சேவையை ஒரு தனி குழு நிர்வகிக்கிறது. மேலும், பேருந்துகள் செந்தாமரை நிறுவனத்தின் ஒப்பந்தத்தின் கீழ் உள்ளன.  

## பாடத்திட்டம்
பெற்றோரின் எதிர்பார்ப்புகளை பூர்த்தி செய்வதற்காக வழங்கப்பட்ட பாடத்திட்டமான நடுவண் இடைநிலைக் கல்வியிலிருந்து (சிபிஎஸ்இ மெட்ரிகுலேஷன் பாடத்திட்டமாக மாற்றப்பட்டது.  

## கல்வி சாராத செயல்பாடுகள்
கலை மற்றும் கைவினை, கால்பந்து கூட்டமைப்பு, பரதநாட்டியம், களிமண் மாதிரிகள், சீருடற்பயிற்சிகள், இசை, ரோலர் ஸ்கேட்டிங், பள்ளி இசைக்குழு, டேக்வாண்டோ, அரங்குக் கலை, யோகா போன்றவைகளும், கூடைப்பந்து, டென்னிசு, இறகுப்பந்தாட்டம்,<nowiki/>மற்றும் கைப்பந்து போன்ற விளையாட்டு உள்ளிட்ட கூடுதல் பாடத்திட்ட நடவடிக்கைகள் இந்த பள்ளியில் உள்ளன. பள்ளி வினாடி வினா கலாச்சாரத்தை கொண்டுள்ளது. மாவட்ட மற்றும் தேசிய மட்டங்களில் பல தி இந்து இளம் உலக வினாடி வினாக்களில் முதலிடம் வகிக்கும் திறமையான வினாடி வினாக்களை உருவாக்கியுள்ளது. ஒவ்வொரு ஆண்டும் மாணவர்கள் தேசிய மற்றும் சர்வதேச மாநாட்டில் கலந்துகொள்ளும் தர வட்டத்திற்கு இந்த பள்ளி பெயர் பெற்றது. ஒவ்வொரு ஆண்டும் மாணவர்கள் தேசிய மற்றும் சர்வதேச மாநாட்டில் கலந்துகொள்ளும் தர வட்டத்திற்கு இந்த பள்ளி பெயர் பெற்றது.